रे, रे, रे? तुम ठीक हो? हे, हे।
- मैं उनकी पत्नी हूँ। - हे, कोई एम्बुलेंस बुलाओ!
क्या तुमने एम्बुलेंस बुलाई?
पहुँचने के समय बेहोश।
- नब्ज़ अनियमित है। - दाईं बाँह में आईवी लगाई गई।
ठीक है। इनकी ऑक्सीजन का स्तर आठ लीटर पर रखना।
इनके 12-लीड ईकेजी, फ़ुल ब्लड पैनल, सीबीसी और क्रॉस के टेस्ट करवाने होंगे।
धड़कन का पैटर्न वी-टेक होने लगा है, इनकी नब्ज़ देखो।
नब्ज़ नहीं चल रही है।
प्रिज़्यूम्ड इनोसेंट
- हे, जान। - मैं बच्चों के साथ घर पर हूँ।
रेमंड कैसे हैं?
अभी भी उसकी सर्जरी हो रही है।
- रेमंड हॉर्गन के... - ठीक है।
- मैं तुम्हें बताता रहूँगा, ठीक है? - ठीक है।
- प्यार तुम्हें। - हाँ। बाय।
...संभवतः दिल का दौरा पड़ने के बाद।
- निश्चित रूप से यह अप्रत्याशित था। - भगवान।
इस समय हमें कोई जानकारी नहीं मिल रही है कि दरअसल यह मुक़दमा जारी भी रहेगा या नहीं।
रे, क्या इस तरह की किसी घटना की हमारे पास कोई मिसाल है?
एक अभियुक्त का आकर अपने वकील की जान बचाना?
मतलब, आम तौर पर तो इसका उल्टा ही होता है।
लेकिन आपके सवाल का जवाब देने के लिए बता दूँ, ऐसा कोई नियम नहीं है।
यह जज पर निर्भर करता है।
और इस केस की जज को देखते हुए, मैं कहूँगी, कुछ भी हो सकता है।
अच्छा, तो अगर यह मिसट्रायल है, तो यह मुक़दमा दोबारा लड़ा जाएगा?
लगता तो यही है।
कितनी बकवास बात है।
...वहाँ अदालत में कोहराम मच गया।
लगता है शायद आपातकालीन कक्ष में भी यही हाल होगा।
हे, तुम्हें पीने के लिए कुछ चाहिए?
तुम्हें पानी वग़ैरह चाहिए?
हाँ।
- हाँ, शुक्रिया। - हाँ?
लॉरेन, मैं बस यह कहना चाहता हूँ कि मुझे बहुत अफ़सोस है।
और अगर मैं कोई भी मदद कर सकूँ...
जानता हूँ तुम्हें मेरी बात खोखली लग रही होगी... लेकिन मैं जो भी कर सकता हूँ...
- शुक्रिया। - हाँ।
- ठीक है। - शुक्रिया।
- मिसेज़ हॉर्गन? - हाँ?
- मिसेज़ हॉर्गन? - हाँ।
वह ठीक हो जाएँगे। पहले से भी बेहतर।
- सच में? - वह कोरोनरी नहीं थी।
- वह ब्रेडीकार्डिया था। - हे भग...
यह दिल की विद्युत् प्रणाली की समस्या है जिससे उनके दिल की गति धीमी होकर लगभग रुक गई।
हमने पेसमेकर लगा दिया है। तंत्रिका सम्बन्धी स्तर पर कोई नुक़सान नहीं पहुँचा।
- वह यहाँ से पहले से भी बेहतर होकर जाएँगे। - शुक्रिया, डॉक्टर।
तो वह ठीक हो जाएँगे?
- वह बिल्कुल अच्छे हो जाएँगे, बढ़िया। - हाँ।
बेहतर। अभी वह रिकवरी में हैं।
कुछ ही घंटों में वह अपने कमरे में चले जाएँगे और तब आप उनसे मिल सकती हैं।
हे भगवान।
- शुक्रिया। - हाँ। कोई बात नहीं।
हाँ?
हमारे सामने एक समस्या है।
हाँ, हमारे सामने एक समस्या है।
ज्यूरी ने अभी-अभी रस्टी को एकदम हीरो बनते हुए देखा औ...
हमें मिसट्रायल की दरख़्वास्त देनी होगी।
- क्या? - हाँ।
- हम... - हम जीत रहे हैं।
- मुझे तो ऐसा नहीं लग रहा है। - मिसट्रायल हुआ तो वह बच निकलेगा।
- नहीं। ऐसा ज़रूरी नहीं है। - हाँ, यही होगा। मान भी जाओ।
दूसरी बार, उसे हमारी योजनाओं का पहले से पता होगा।
इस बारे में थोड़ा सोचो। वह कितना ही बड़ा झूठा, धोखेबाज़ मनोरोगी हो,
- वह लोगों को लुभा लेता है, है ना? - यह नहीं...
और उसने अभी-अभी ज्यूरी के सामने एक इंसान की जान बचाई है।
इसमें यह दलील भी रखी जा सकती है कि ज्यूरी ने अभी-अभी उसे आवेग में आते हुए देखा,
एक तरह से ख़ुद पर से क़ाबू खोते हुए।
लेकिन तुम्हें ज्यूरी पर यक़ीन रखना होगा।
यह बात समझो कि वे यह कल्पना करने में हम दोनों से ज़्यादा सक्षम हैं
कि उस रात क्या हुआ था।
तो सवाल यह है, "अब क्या?"
आप किसी क़त्ल के मुक़दमे में इतना आगे जाकर अपने प्रमुख वकील के बग़ैर आगे नहीं बढ़ सकते।
शायद कार्यवाही अभी के लिए रुक जाए?
मुझे यक़ीन है ऐसा नहीं हो सकता।
जहाँ तक मैं क़ानूनी विशेषज्ञों के बयान पढ़ रही हूँ, यह...
तो क्या सोचा है?
कुछ सोचा भी है?
मिस्टर ढीला गुआर्डिया, लगता है तुम किसी बड़ी उधेड़बुन में लगे हो।
मैं बस न्यायिक अर्थव्यवस्था के सिद्धांतों और निष्पक्षता के सिद्धांतों की
तुलना कर रहा हूँ।
क़ानून के प्रतिनिधियों के तौर पर हम समझते हैं कि यह सुनिश्चित करना
हमारा फ़र्ज़ है कि अदालत की कार्यवाही पूर्वाग्रह और अनुचित पक्षपात से मुक्त हो।
तुम यह क्या बकवास कर रहे हो?
हमने सालों पहले लॉ स्कूल छोड़ दिया था।
- तुम क्या कह रहे हो? - मैं कह रहा हूँ कि
हमें लगता है इस मुक़दमे में मिसट्रायल न्यायसंगत है।
- तो, तुम्हें तो बस यही कहना था। - हम विरोध करते हैं।
तुम मुक़दमा जारी रखना चाहती हो?
मैं यह केस लड़ने के लिए तैयार हूँ।
- तुरंत? - तुम केस लड़ोगी?
कल से। मुझे एक दिन चाहिए।
मिस्टर ढीला गुआर्डिया?
माफ़ करना।
हाँ। हाँ। अभियोजन पक्ष आगे बढ़ने के लिए तैयार है।
मैं अपना केस ख़ुद लड़ना चाहूँगा।
क्या कहा?
मैं इस केस के प्रमुख वकील की जगह लेना चाहूँगा। मेरी उपस्थिति पहले से ही दर्ज है
और मिस विंज़लो का अनुभव मेरी तुलना में काफ़ी सीमित है।
- नहीं, कोई इंसान एक ही मुक़दमे में... - वह मेरी सहयोगी रह सकती हैं।
...गवाह और वकील, दोनों नहीं हो सकता।
मैं गवाही नहीं दूँगा। इस बात की मैं अभी गारंटी देता हूँ।
तुम गवाही दोगे। तुम आज तक के सबसे शातिर गवाह होंगे
क्योंकि तुम्हें बिना किसी जिरह का सामना किए अपना नज़रिया और अपने हाव-भाव...
- मेरा प्रमुख वकील बीमार है। - ...ज्यूरी के सामने रखने का मौक़ा मिल जाएगा।
मैं कोई भी साक्ष्य या बयान पेश नहीं करूँगा।
और क्या मैं अदालत को यह याद दिला सकता हूँ कि यह मेरा अधिकार है?
फिर अदालत तुम्हें यह याद दिलाएगी, मिस्टर सैबिच, कि अगर तुमने
घटनाक्रम का अपना नज़रिया बताने की ज़रा भी कोशिश की,
तो मैं अभियोजन पक्ष को तुम्हें गवाह के तौर पर बुलाने की मंज़ूरी दे दूँगी,
जहाँ तुमसे पूरी पूछताछ की जाएगी।
और अगर तुमने अपने पैर पर कुल्हाड़ी मार ली,
तो तुम छठे संशोधन के आधार पर यह अपील दायर नहीं कर पाओगे
कि तुम्हारा वकील बेवक़ूफ़ है।
तुम ख़ुद अपने वकील बनकर यह केस लड़ोगे?
जब तक यह अपने पक्ष में बयान नहीं देते, ऐसी कोई बंदिश नहीं है।
मैं समझता हूँ, योर ऑनर।
बहुत बुरा फैसला है।
लेकिन तुम यह करने के लिए आज़ाद हो।
मैं ज्यूरी को निर्देश दे दूँगी और हम कल सुबह दस बजे कार्यवाही दोबारा शुरू करेंगे।
तुम एक बार फिर सोच सकते हो।
यह कैसे हो सकता है? तुमने वादा किया था तुम इसकी हिफ़ाज़त करोगे।
- हम अपनी पूरी कोशिश करेंगे। - पूरी कोशिश करोगे?
तुम अपनी पूरी कोशिश करोगे?
क्या यहाँ किसी को मेरे बेटे की फ़िक्र नहीं है?
अब वह आदमी उससे पूछ्ताछ करेगा जिसने उसकी माँ का क़त्ल किया है।
- यह उसका अधिकार है, अधिकार है ख़ुद को... - वह कमबख़्त एक क़ातिल है!
इतने चौंका देने वाले मोड़ों से भरपूर इस केस में भी
ऐसे ज़बरदस्त मोड़ की उम्मीद नहीं थी।
और, एलेनॉर, यह रस्टी सैबिच का अपना केस ख़ुद लड़ने का विचार,
- इस बारे में तुम क्या सोचती हो? - मॉम, यह पागलपन है।
अपने पिता को कम मत समझो, बच्चे।
- अदालत में तो नहीं। - मॉम, मान भी जाइए।
- कमबख़्त मान भी जाइए। - बच्चे!
रुक जाओ! रुक जाओ।
आइए, इस तरफ़! इस तरफ़, प्लीज़!
ठीक है, अंदर मिलते हैं।
देर से आने के लिए माफ़ करना, योर ऑनर।
कुक काउंटी की सील इलीनॉय
मिस्टर सैबिच।
हैलो, माइकल। सबसे पहले, मैं अपनी गहरी संवेदना व्यक्त करता हूँ।
मैं अपनी मॉम को खोने के तुम्हारे दर्द की कल्पना नहीं कर सकता।
मेरी माँ को आपने मारा है।
तुम अपनी माँ के घर अक्सर जाया करते थे
और बस देखा करते थे?
उनकी ज़िंदगी देखना चाहते थे। उनकी वह...
ज़िंदगी जिसका हिस्सा वह तुम्हें नहीं बनाना चाहती थीं।
हाँ।
क्या उन्होंने कभी तुम्हें बताया था कि वह तुम्हें अपनी ज़िंदगी का हिस्सा क्यों नहीं बनाना चाहती थीं?
नहीं।
क्या तुम्हारे पिता ने कभी तुम्हें इसकी वजह बताई थी?
नहीं।
तो, तुम्हें तो इस बात पर बहुत ग़ुस्सा आता होगा।
क्या ऐसा कहना सही होगा?
इतना नहीं कि मैं उन्हें मार दूँ।
ध्यान से।
- रेमंड। - मैं बस देख रहा हूँ।
यह दिलचस्प है, माइकल, क्योंकि उनकी ज़िंदगी के आख़िरी कुछ हफ़्तों में,
तुमने और तुम्हारी माँ ने एक-दूसरे को काफ़ी मैसेज भेजे थे।
क्या तुमने उन्हें यह मैसेज भेजा था, "अगर आप मर जातीं तो ज़्यादा आसान होता"?
क्या तुमने उन्हें यह मैसेज भेजा था?
उन्होंने सिर्फ़ मुझे दुःख नहीं दिया।
उन्होंने मेरे पिता को भी दुःख दिया।
"मैं आपसे कमबख़्त बहुत नाराज़ हूँ। आपने मेरी ज़िंदगी तबाह कर दी।"
क्या तुमने उन्हें यह मैसेज भेजा था?
तुम उनकी मौत की कामना कर रहे थे।
नहीं, मैंने कहा था उससे ज़्यादा आसान होता।
लोग मौत के सदमे से उबर जाते हैं।
तलाक़ से उबरना कहीं ज़्यादा मुश्किल है।
मेरा वही मतलब था।
ठीक है। बात आगे मत बढ़ाना। बस... यह अच्छा है।
उनकी मौत की रात,
तुमने अपनी माँ के घर के अंदर जाते हुए मेरा यह वीडियो बनाया,
और तुमने बयान दिया कि तुमने मुझे पहले भी वहाँ जाते हुए देखा था।
तो तुम यह बात जानते थे कि तुम्हारी माँ और मैं प्रेमी थे।
हाँ।
यह विचार कि वह तुम्हें अपनी ज़िंदगी में नहीं चाहती थीं,
लेकिन मेरे लिए उनके दिल में लगाव था, इससे तुम्हें मुझसे बिल्कुल भी नफ़रत नहीं हुई?
मुझे आपसे नफ़रत है क्योंकि आपने उन्हें मारा है।
आराम से, रस्टी।
तो यह वीडियो बनाने के बाद, तुमने क्या किया?
मैं वहाँ से चला गया।
और मुझे उनके घर में घुसते हुए देखने के कितनी देर बाद तुम वहाँ से गए थे?
- लगभग तभी चला गया था। - और तुम कहाँ गए थे?
मैं घर गया था।
घर पर कौन था?
मेरे पिता।
बस तुम दोनों थे?
हाँ।
कोई और था?
नहीं, बस हम लोग ही थे।
तो तुम्हारी बात के समर्थन में सिर्फ़ वह गवाही दे सकते हैं।
और उनकी बात के समर्थन में सिर्फ़ तुम गवाही दे सकते हो।
- आपत्ति। - असहमत।
क्या तुमने अपने पिता को बताया था कि तुमने अपनी माँ के प्रेमी को उनके घर के अंदर जाते हुए देखा?
प्लीज़ सवाल का जवाब दो, माइकल।
मुझे याद नहीं है कि मैंने उन्हें कुछ बताया था या नहीं।
तो यह मुमकिन है...
यह मुमकिन है कि कैरोलिन की मौत की रात,
तुमने अपने पिता को बताया हो कि तुमने अपनी माँ के प्रेमी को
उनके घर के अंदर जाते हुए देखा?
मुझे याद नहीं है कि मैंने उन्हें कुछ भी बताया हो।
पुलिस विभाग ने तुम्हारे कंप्यूटर से
काफ़ी दस्तावेज़ ज़ब्त किए थे।
और उनसे पता चलता है कि तुम्हें अपनी माँ के पिछले मुक़दमों में बहुत दिलचस्पी थी।
तुमने सच्चे अपराधों से जुड़ी कुछ वेबसाइटों को खंगाला और ऐसी जानकारी ढूँढने की कोशिश की
जो मुख्यधारा की मीडिया के पास उपलब्ध नहीं थी,
जिसमें बनी डेविस का केस भी शामिल है।
डीप डिटेक्टिव
- आपत्ति। - सहमत। सवाल पूछिए, वकील साहब।
इसे ध्यान से बोलना होगा।
- क्या तुमने अपनी माँ को मारा? - आपत्ति!
और तुम्हारे पिता? क्या उन्होंने तुम्हारी माँ को मारा?
- वाह। - तुम्हारे पास यह कहने का ठोस आधार होना चाहिए।
मेरे पास गवाह या उसके पिता पर आरोप लगाने का कोई कारण नहीं है।
हो भी कैसे सकता है?
जबकि पुलिस द्वारा उनसे बहुत कम देर के लिए पूछताछ की गई और लापरवाही के चलते,
राज्य सरकारी वकील के कार्यालय ने इन दोनों को जाने दिया...
- वह क़ाबू से बाहर है... - योर ऑनर!
फिर से पूछता हूँ, क्या तुमने अपनी माँ को मारा है?
अरे! कमीने कहीं के!
डैड!
- बहुत हो गया! बस! - मिस्टर कॉल्डवेल, पीछे जाइए।
तुम्हारा दिमाग़ ख़राब हो गया है?
- हटो। - पीछे जाइए, मिस्टर कॉल्डवेल।
तुम्हें उसका ख़याल रखना था।
मिस्टर सैबिच, जब डॉल्टन कॉल्डवेल आप पर हमला करने आए, तो क्या आपको डर लगा?
क्या अभियोजन पक्ष इस तरह की ग़लती से उबर पाएगा?
क्या कॉल्डवेल परिवार इस सब में साथ था?
क्या लगता है इतनी सारी छूटी हुई कड़ियों की जाँच क्यों नहीं की गई?
पता है, जब कोई केस ख़राब दिशा में जाता था, तो रेमंड एक बात कहता था।
वह कहता था, कुछ केस में हालत थोड़ी ख़राब होती है, कुछ में ठीक-ठाक होती है, कुछ में एकदम ख़राब होती है।
मुझे लगता है हमारे केस की हालत शायद एकदम ख़राब है।
वह एकदम हताश दिखा।
वह अपने अलावा सब पर उँगलियाँ उठा रहा है।
ठीक है।
ठीक है। ठीक है।
तो उन्होंने यह तथ्य स्थापित कर दिया कि कोई ऐसा इंसान जिसे कैरोलिन पॉलिमस से नफ़रत थी,
वह घटनास्थल पर था और उसे शायद बनी डेविस के केस की बारीकियों की जानकारी थी।
वे सबका ध्यान लीयम रेनल्ड्स की तरफ़ ले गए
और फिर माइकल का पिता, वह पूरी तरह पागल हो गया था।
तो हम... हम... रीगो।
- हमें कमबख़्त रीगो को बुलाना होगा। - रीगो?
- नहीं, रीगो पूरी तरह रस्टी की तरफ़ है। - हाँ।
यूजीनिया भी थी। सब कुछ सही सवाल पूछने पर निर्भर करता है।
- रीगो मुझसे नफ़रत करती है। - वह मुझसे नफ़रत नहीं करती। मैं पूछ लूँगा।
- नहीं। - हाँ।
- हाँ। हाँ। - नहीं।
नहीं, मैं तुम्हें बताता हूँ क्यों।
क्योंकि अगर हम रीगो को नहीं बुलाते हैं,
तो हमारी हालत एकदम, बिना किसी भी शक के, बेहद ख़राब हो जाएगी।
- रीगो क्या कहने वाली है? - मुझे नहीं पता।
नहीं, हद है। बकवास। तुम दोनों दोस्त हो।
- मुझे बताओ वह क्या कहने... - नहीं, तुम दोनों दोस्त हो।
वह किस बात की गवाही देने वाली है?
शायद उसी की जो मैंने देखा था, रस्टी, और जो मैं कमबख़्त इस समय देख रही हूँ।
इसका क्या मतलब है?
तुम कमबख़्त क़ाबू से बाहर हो गए हो, जैसे तुम इस समय, यहाँ हो रहे हो।
क्य...
तुम जानते हो ना कि मैं गवाही नहीं देना चाहती थी?
मुझे पता है तुम यह बात जानते हो।
हे भगवान।
क्या मुझसे यह सब समझने में ग़लती हो गई?
- क्या मुझसे यह... - तुम्हारा क्या...
कैरोलिन एक नशा थी।
तुम्हें उस नशे की लत थी। लत ज़िंदगियाँ बर्बाद कर देती है।
भगवान। तुम्हें बर्बाद करना एक बात है,
पर तुम उसे तुम्हारा परिवार बर्बाद नहीं करने दे सकते थे।
हे भगवान। मुझे लगता है उस रात उसने तुमसे कहा था...
कि वह बच्चे को जन्म देगी, है ना?
क्या उसने तुमसे उस रात यह कहा था कि वह बच्चे को जन्म देगी?
वह उस बच्चे को जन्म देने वाली थी।
- तुम्हारे बच्चे को। - मेरी कार से नीचे उतरो।
मेरी कार से नीचे उतरो।
कैरोलिन पॉलिमस के क़त्ल में लीयम रेनल्ड्स का कोई हाथ नहीं था,
और फिर भी तुम दोनों लीयम रेनल्ड्स से मिलने जेल गए थे।
- क्या यह सही है? - हाँ, हम गए थे।
क्यों?
इस बात का जवाब रस्टी को देने देते हैं।
अगर तुमने कैरोलिन को मरवाया भी हो,
तब भी यह तुम्हारे लिए फ़ायदेमंद हो सकता है।
इस अपराध में तुम्हारा कोई साथी होगा, जिसका मतलब है तुम एक सौदा कर सकते हो।
ठीक है, तो ज़रा सोचो,
इस वक़्त, तुम बनी डेविस के क़त्ल के जुर्म में उम्र क़ैद भुगत रहे हो।
हमें कैरोलिन के क़ातिल तक पहुँचाकर,
हो सकता है, तुम जेल से आज़ाद हो जाओ, समझ रहे हो?
चाहे क़त्ल में तुम्हारा हाथ ही क्यों ना हो।
अब इसे कहते हैं उलटी गंगा बहना।
तो, अगर मैं सही समझ रहा हूँ तो तुम कह रहे हो अगर मैं एक सरकारी वकील के क़त्ल का इल्ज़ाम...
- अगर तुम्हारा कोई साथी हो। - ...अपने सिर ले लूँ,
- तो मैं आज़ाद हो सकता हूँ? - हाँ।
यह बात तो निश्चित है कि तुम इस वक़्त उम्र क़ैद की सज़ा भुगत रहे हो, वह भी बिना पैरोल के।
और मैं तुम्हें इसे बदलने का एक मौक़ा दे रहा हूँ।
ओह, भगवान।
क्या ख़ूबसूरत नज़ारा है।
नहीं! हद है।
मुझे बिल्कुल... मुझे इस बारे में कुछ नहीं पता था।
तुम बहुत बुरे फँसे हुए हो।
कैरोलिन पॉलिमस के क़त्ल का इल्ज़ाम अपने सिर लेने के बदले में सज़ा घटाने की पेशकश।
मैं वहाँ नहीं थी। मुझे नहीं पता था कि वह ऐसा करने वाला था।
तुमने इस रिश्वत की कोशिश का विरोध किया था?
आपत्ति!
- सहमत। - माफ़ी चाहूँगा।
तुमने इस तरीक़े का विरोध किया था?
हाँ। जब उसने मुझे बताया कि वहाँ क्या हुआ था, मैंने कहा था कि उसने हद पार कर दी है।
हाँ।
और उसने कोई जवाब दिया?
हाँ, उसने कुछ ऐसा कहा था कि...
यह मेरी ज़िंदगी का सवाल है। मुझे जो करना पड़ेगा, मैं करूँगा।
एकदम हीरो की तरह।
जब अभियुक्त ने सबसे पहले तुम्हें इस केस की ज़िम्मेदारी दी थी,
तो क्या सबूतों के संग्रह को लेकर तुम्हें कोई ख़ास निर्देश दिए गए थे?
फ़ोरेंसिक और दूसरी तरह के सारे सबूत, सीधे सिर्फ़ और सिर्फ़ उसके पास जाने चाहिए।
और क्या तुम्हें इस बात को लेकर
कोई ख़ास निर्देश दिए गए थे
कि फ़ोरेंसिक और दूसरे सबूत ख़ास तौर पर किस तक नहीं पहुँचने चाहिए?
मिस्टर मॉल्टो और आप तक।
निराशाजनक बात है।
तुम सवाल पूछ सकते हो।
हो गया काम।
मुझे लगा कि मुझ पर ग़लत आरोप लगाए गए हैं, और मैं हर पल अपनी
बेगुनाही साबित करने के लिए बेताब था।
क्या ऐसा कहना सही होगा?
ठीक है।
और कैरोलिन पॉलिमस के क़त्ल में
मैंने लगातार, हर वक़्त ख़ुद के बेगुनाह होने का दावा किया था।
- क्या मैंने नहीं किया था? - किया था।
और तुम्हारे अनुभव में, डिटेक्टिव, क्या किसी सरकारी वकील का तुमसे यह कहना असामान्य है
कि कोई जानकारी सिर्फ़ तुम दोनों के बीच रहे?
मेरे अनुभव में, नहीं, यह असामान्य नहीं है।
और तुम यह बात जानती हो कि मैंने सबूतों को सिर्फ़ हम दोनों के बीच रखने के लिए
ख़ास तौर पर इसलिए कहा था क्योंकि मुझे यह यक़ीन नहीं था
कि मिस्टर मॉल्टो या मिस्टर डेला गुआर्डिया एक निष्पक्ष जाँच करेंगे।
क्या यह कहना भी सही होगा?
हाँ।
शुक्रिया।
- हाय। - हे।
कैसे हो तुम?
हाँ, मतलब, वे...
वे यह साबित करने के लिए दो गवाह ले आए कि मैं...
और मैं अपनी बेगुनाही दिखाने में कुछ ज़्यादा ही आवेश में आ गया।
जो भी हो। उससे क्या होगा? केस अभी भी हमारे हाथों में है। सब ठीक है।
तुम फिर से ये गोलियाँ लेने लगे?
मतलब, मुझे फ़ोकस करना है।
उसके लिए मैं और क्या करता?
तुम बस मुझे बता सकते थे, रस्टी।
रस्टी सैबिच "राज्य" बनाम गेब्रियल एम
रे 'द स्ले' हॉर्गन राज्य बनाम लिव ली
टॉमी मॉल्टो राज्य बनाम स्पेंसर स्टेफ़न
कैरोलिन पॉलिमस राज्य बनाम लीयम रेनल्ड्स
- बहुत बढ़िया। बहुत बढ़िया। हाँ। - ओह, हाँ। शुक्रिया।
सब खड़े हो जाइए।
अदालत की कार्यवाही अब शुरू की जाएगी।
सम्माननीय जज लिटिल की अध्यक्षता में।
बैठ जाइए।
ठीक है फिर, मिस्टर मॉल्टो।
क्या अभियोजन पक्ष के पास कुछ और है?
हाँ, योर ऑनर।
हम रस्टी सैबिच को बुलाना चाहते हैं।
तुम वह क्या बकवास कर रहे थे?
मतलब, चूँकि मिस्टर सैबिच ने डिटेक्टिव रॉड्रीगेज़ के माध्यम से अपना बयान दिया,
तो उन्हें शपथ दिलाकर उनसे सवाल करना न्यायसंगत है।
वहाँ तो तुमने आपत्ति नहीं की थी।
मुझे ज़रूरत महसूस नहीं हुई, क्योंकि अदालत ने यह बिल्कुल साफ़ कर दिया था
कि अगर अभियुक्त ने अपना पक्ष रखने की कोई भी कोशिश की...
नहीं, मैंने बयान नहीं दिया।
मैंने तुम्हारे एक गवाह से बस कुछ सवाल पूछे थे।
पर तुम गवाह से हमारे पूछे गए सवालों के दायरे से बाहर चले गए।
तुमने अपनी बेगुनाही का दावा किया।
तुमने उस गवाह को,
तुमने डिटेक्टिव को मेरा अपराध और मेरी बेईमानी साबित करने के लिए बुलाया,
और मेरे सवालों से मेरी सच्चाई और बेगुनाही पर बात हुई,
जो कि बिल्कुल मेरे दायरे के अंदर है।
तुमने अपना पक्ष रखा।
मैंने तुम्हें चेतावनी दी थी कि अगर तुमने कोई भी ऐसी बात कही,
जिसका संकेत सबूत नहीं देते...
तुमने बिल्कुल वही किया।
ठीक है, तुम्हारे पास दो विकल्प हैं।
तुम्हें मिसट्रायल चाहिए, तो मैं तुम्हें दे दूँगी।
बिना किसी सवाल के।
मैं तुम्हें जिरह जारी रखने के लिए मजबूर नहीं करूँगी। पर जिरह जारी रखोगे, तो तुम्हें गवाही देनी होगी।
यह दरवाज़ा तुमने ख़ुद खोला है।
मिसट्रायल ले लो, रस्टी।
मैं बयान दूँगा।
- माया, वे मिसट्रायल चाहते थे। - वह क्या बकवास थी?
- वे जानते हैं वे हार रहे हैं। - नहीं।
- इसीलिए उन्होंने मुझे बुलाया! - हो सकता है।
या शायद वे तुम्हें गवाही देने इसलिए बुलाना चाहते थे,
क्योंकि वहाँ तुम उनके निशाने पर आ जाओगे।
ठीक है, मुझे गवाह बनकर आने तो दो।
ठीक है। मॉल्टो की आत्ममुग्धता
- सबके सामने आने दो। - क्यों?
और तुम्हारी नहीं आएगी?
इसका क्या मतलब है?
क्या तुमने यह जानबूझकर किया है?
- क्या? - वह दरवाज़ा खोला है।
- तुम्हें क्या लगता है... - तुमने गवाही देने की बात कही।
- क्या तुमने वह जानबूझकर किया? - नहीं...
मैं ऐसा क्यों करूँगा?
क्योंकि तुम रस्टी सैबिच हो, और तुम जो चाहो, कर सकते हो, है ना?
माया, यह भी हो सकता है... शायद यह भी हो सकता है कि...
मैंने वह किया क्योंकि मैं जानता हूँ कि मैं क्या कर रहा हूँ।
मुझे ऐसा नहीं लगता।
मुझसे अब और नहीं होगा।
तो, रस्टी सैबिच ख़ुद अपने बचाव में गवाही देंगे,
जिसका मतलब है, वह इस केस में सिर्फ़ एक अभियुक्त ही नहीं, वकील भी होंगे।
और अब वह एक गवाह भी बनने जा रहे हैं।
क्या?
उनके साथ कोई सहयोगी नहीं होगा,
जिसका मतलब है कि वह यह मुक़दमा अकेले ही लड़ेंगे।
प्रमुख कारक : कोई साथी वकील नहीं रेमंड हॉर्गन के स्वास्थ्य की स्थिति अस्पष्ट
इस मुक़दमे में अब काफ़ी कुछ उन पर निर्भर करता है।
ऐसा लग रहा है कि सैबिच के पास अब कोई और रास्ता नहीं है।
और मुझे नहीं पता कि अब किसी चमत्कार के अलावा...
ओह, भगवान, रस्टी।
...कुछ भी उन्हें इस मुसीबत से निकाल सकता है या नहीं।
अन्य ख़बरों में...
गोलियाँ। कैसी गोलियाँ?
- वह रिटलिन ले रहे हैं। - तुम सच कह रहे हो?
हाँ, मैंने मॉम को उनकी थेरेपिस्ट से बात करते हुए सुना,
और शायद डैड पहले भी बड़े मुक़दमों के दौरान वे गोलियाँ लेते रहे हैं।
उनसे उनका दिमाग़ ज़्यादा तेज़ चलता है।
हाँ।
और वह वे गोलियाँ अब ले रहे हैं, कल गवाही देने से पहले?
हाँ, क्या बेवक़ूफ़ी है।
क्या यह मुमकिन है
कि वह रस्टी सैबिच की थोड़ी भभूत मिल जाए?
पता नहीं कि मुझे वह तुम्हें देनी चाहिए या नहीं।
...बेशक मैं उससे बात करना चाहता था लेकिन क़सम से वहाँ कुछ नहीं हुआ था...
मुझे उससे मिलना था और उसे बताना था कि हमारा...
हमारा रिश्ता ख़त्म हो चुका था।
मैं उसे यह बताना चाहता था कि... मैं शर्मिंदा हूँ, मैं शर्मिंदा हूँ।
प्लीज़ कह दो तुमने पूरी रात यहाँ नहीं बिताई है।
नहीं, मैं जल्दी आया था।
ठीक है। तुम तैयार हो?
हाँ, मैं तैयार हूँ।
बढ़िया। तो, आज बड़ा दिन है।
मैं लॉ स्कूल के बारे में सोच रहा था और यह कि हमने कितनी मेहनत की थी।
हाँ, मुझे बस एक दिन दे दो, नीको। एक दिन, जब मैं यह कह पाऊँगा कि हमारी मेहनत ख़राब नहीं गई।
आज ही वह दिन है, टॉमी।
यह तो "क्राइम जंकी" सुनने वाले किसी भी श्रोता को पता होगा।
आपको अपने ख़ुद के बचाव में गवाह नहीं बनना चाहिए।
मतलब, वह नहीं बने, है ना? अभियोजन पक्ष ने उन्हें बुलाया...
बिना आवेश में आए ख़ुद अपना केस कोई कैसे लड़ेगा?
ऐसा कुछ जो ज्यूरी के सदस्यों के मन में संदेह पैदा कर सकता है।
ओह, नहीं।
हे।
हैलो, माया।
आज के लिए गुड लक।
मैं बस यह कहना चाहती थी कि उसकी बातों से ख़ुद को परेशान मत होने देना,
जो कि उसकी मंशा होगी।
तुम्हें आवेश में लाना। तुम्हें उसके जाल में नहीं फँसना है।
शुक्रिया, माया।
क्या मैं एक और सामान्य सलाह दे सकती हूँ?
क्या पहले मैं तुमसे माफ़ी माँग सकता हूँ?
मैं तुम्हें माफ़ करती हूँ।
शायद तुम सही थीं।
मैं हमेशा सही होती हूँ।
उसके उकसाने में आकर कुछ बेहूदगी मत करना।
ज्यूरी का तुम्हें उस रूप में देखना अच्छा नहीं होगा।
किसी भी बात पर उनसे हार मत मानना।
- मैं आ रही हूँ, रस्टी। - ठीक है, यहाँ कोई आया है।
- मुझे जाना होगा। शुक्रिया, माया। - ठीक है।
हे।
- तुम यहाँ क्या कर रहे हो? - डॉक्टरों ने मुझे छुट्टी दे दी।
तुम्हें मेरी ज़रूरत है।
तुम्हें लगता है अदालत में होना तुम्हारे लिए सुरक्षित है?
यक़ीन करो। डॉक्टरों का कहना है मैं ठीक हूँ। तुम?
हाँ।
क्या आप ईश्वर को साक्षी मानकर क़सम खाते हैं कि आप सच कहेंगे,
पूरा सच कहेंगे और सच के सिवा कुछ नहीं कहेंगे?
- मैं क़सम खाता हूँ। - बैठ जाइए।
मिस्टर सैबिच...
तुमने कहा कि डिटेक्टिव रॉड्रीगेज़ के सामने
तुमने हर समय अपनी बेगुनाही का दावा किया।
- सही कहा। - और वह सच था?
हाँ।
तुमने उनसे किसी भी चीज़ के बारे में झूठ नहीं बोला?
मैंने पीड़िता के साथ अपने रिश्ते की बात उन्हें नहीं बताई थी।
क्या तुमने उन्हें यह बताया था
कि तुम उस रात पीड़िता के घर पर मौजूद थे?
- बाद में बता दिया था। - बाद में?
तो जब एक प्रमुख सहायक सरकारी वकील के तौर पर
तुमने डिटेक्टिव रॉड्रीगेज़ को इस केस की ज़िम्मेदारी सौंपी थी,
तब क्या तुमने उन्हें यह बताया था कि तुम उस रात अपराधस्थल पर मौजूद थे?
मैंने नहीं बताया था।
क्या तुमने यह बात किसी भी ऐसे इंसान को बताई थी जो इस केस से जुड़ा हुआ था?
मैंने उसे नहीं मारा।
क्या किसी भी जाँच में पहले 48 घंटे सबसे ज़्यादा महत्वपूर्ण होते हैं?
और क्या यह जानना पुलिस और जाँच दल के लिए
मददगार नहीं होता कि तुम वहाँ थे?
तुमने अपनी बात रख दी, टॉमी।
मैंने अपनी मौजूदगी को छुपाया था।
- क्या तुम उससे प्यार करते थे? - मुझे उससे प्यार हो गया था।
क्या यह कहना सही होगा कि तुम उसे लेकर दीवाने थे?
मुझे उससे प्यार था। अब दीवाना होना किसे कहेंगे...
उसकी मौत के दिन या उसके आसपास उसे 30 मैसेज या ईमेल भेजना।
- क्या इसे दीवाना होना कहेंगे? - मुझे उससे प्यार था।
उसकी मौत की रात, तुम इस उम्मीद में वहाँ गए थे कि वह तुमसे दोबारा रिश्ता जोड़ लेगी?
हाँ।
क्या तुमने उसकी मौत से कुछ घंटे पहले उसे ये मैसेज भेजे थे?
"यह सही नहीं है। तुम ऐसा नहीं कर सकतीं।
मैं तुम्हें मुझसे ऐसा बर्ताव नहीं करने दूँगा। कमबख़्त मेरा फ़ोन उठाओ।"
- तुमने ये भेजे थे? - हाँ, भेजे थे।
और यह वाला?
"मैं अपनी बाक़ी की ज़िंदगी तुम्हारे साथ बिताना चाहता हूँ।"
क्या तुमने कैरोलिन को यह मैसेज भेजा था?
तुमने उससे कहा था तुम अपनी बाक़ी ज़िंदगी उसके साथ बिताना चाहते हो?
मुझे उससे प्यार था।
- क्या तुम उससे ग़ुस्सा थे? - मैं हताश था।
हताश, जैसा इस मैसेज में दिख रहा है?
"कमबख़्त मेरा फ़ोन उठाओ।
तुम ख़ुद को समझती क्या हो जो मुझसे इस तरह बर्ताव कर रही हो?"
क्या यह हताशा है या इसे ग़ुस्सा कहा जा सकता है?
इसे जुनून कहा जा सकता है।
और जुनून इंसान को अंधा कर सकता है।
और मैं निश्चित ही उन चीज़ों को भूल गया था जो मेरी ज़िंदगी में सबसे ज़्यादा अहम थीं।
मेरी पत्नी और मेरे बच्चे।
जुनून एक ख़तरनाक नशा है।
ऐसा नशा जिससे तुम भी नहीं बच पाए, टॉमी।
मुझे नीचे गिराने की कोशिश में इतने डूब चुके हो
कि तुम यह भी भूल चुके हो कि तुम्हारे पास कोई वास्तविक सबूत नहीं है।
हाँ, मुझे उससे प्यार था।
हाँ, मैंने अपनी मौजूदगी छुपाई थी, लेकिन मैंने उसे नहीं मारा।
- क्या तुमने फ़ायर पोकर से उस पर वार किया था? - मैंने उस पर कभी वार नहीं किया।
मैं हिंसक व्यक्ति नहीं हूँ।
मिस्टर रैट्ज़र, क्या आप प्लीज़ खड़े हो सकते हैं?
क्या तुम पहले कभी इस इंसान से मिले हो?
तुम्हें पूरी बात नहीं पता है।
तुम्हारे घर के बराबर वाले घर से हमें यह फ़ुटेज मिली है।
ये तुम दोनों ही हो ना?
क्या इसमें निष्पक्षता से और सटीकता से पूरी बात आ रही है?
योर ऑनर, इसे अचानक दिखाना उचित नहीं है।
यह आरोप साबित कर सकता है।
गवाह ने अभी-अभी बयान दिया है कि वह हिंसक नहीं है।
मैं अनुमति देती हूँ।
वह बिना बुलाए मेरे घर पर आ गया था।
वह ज़बरदस्ती मेरे घर में घुस रहा था और धमकी दे रहा था।
तो तुमने उसे पीट दिया?
मेरा अपराध यह है कि मैं हताशा में कुछ काम कर बैठता हूँ।
उसी की वजह से मैंने कैरोलिन पॉलिमस के साथ अपने रिश्ते को छुपाया था।
उसी की वजह से मैंने उत्साहपूर्वक कोशिश की कि लीयम रेनल्ड्स
कैरोलिन का क़त्ल करने की बात स्वीकार कर ले।
उसी की वजह से मैं ब्रायन रैट्ज़र पर टूट पड़ा था।
वैसे, यह तब हुआ था जब वह मेरे घर आया
और मेरी बेटी के जवाब देने पर वह मेरे घर के दरवाज़े पर ज़ोर-ज़ोर से ठोकने लगा।
क्या मैं अस्थिर हूँ? हाँ। हाँ, मैं अस्थिर हूँ।
जिस इंसान से मैं प्यार करता था, उसे बेरहमी से मार दिया गया। और उसका आरोप मुझ पर लगाया गया है।
और ऐसे हालात किसी भी इंसान के अंदर बहुत सारी चीज़ें पैदा कर सकते हैं,
जिनमें से एक हताशा है।
कमज़ोरी, भावनात्मक अस्थिरता।
और मैं उन सब चीज़ों के लिए माफ़ी माँगता हूँ।
मैं उन सब चीज़ों का दोषी हूँ।
लेकिन जिस चीज़ का मैं दोषी नहीं हूँ, वह है कैरोलिन पॉलिमस को मारने का।
मैंने उसकी जान नहीं ली।
हाँ। डॉ. कुमागाई के बारे में क्या कहोगे?
क्या तुमने कभी भी हमारे प्रमुख चिकित्सीय जाँचकर्ता का गला घोंटने की कोशिश की थी?
- क्या मैं सवाल दोहराऊँ? - नहीं, मैंने सवाल सुन लिया।
मुझे यह बात बताई गई थी कि उन्होंने एक दूसरे केस में सबूत छुपाए थे।
मतलब, या कम से कम मुझे उन सबूतों के बारे में नहीं बताया था।
और इसलिए हम दोनों के बीच थोड़ी गरमागरमी हो गई थी और...
मुझे अफ़सोस है कि मैंने हाथापाई की।
तुम्हें अफ़सोस है कि तुमने उसका गला घोंटने की कोशिश की।
नहीं, मैंने उसका गला नहीं दबाया।
ठीक है, जब तुम्हें ग़ुस्सा आया
- और तुमने उसका गला पकड़ लिया... - गिरेबान।
ठीक है, जब तुम्हें ग़ुस्सा आया और तुमने उसका गिरेबान पकड़ लिया,
तुमने सोचा था कि तुम ऐसा करोगे या तुमने अचानक ख़ुद पर क़ाबू खो दिया?
मुझे समझ नहीं आ रहा है कि सवाल क्या है।
तुमने सोचा था कि तुम ऐसा करोगे या तुमने अचानक ख़ुद पर क़ाबू खो दिया?
मिस्टर रैट्ज़र के मामले में क्या हुआ, जब तुम उन्हें बार-बार घूँसे मार रहे थे, जैसा कि हमने वीडियो में देखा?
तुमने सोचा था कि तुम ऐसा करोगे या तुमने अचानक ख़ुद पर क़ाबू खो दिया?
वह वहाँ से जा नहीं रहा था।
तुम क्या करते? तुम क्या करते?
तो तुमने अचानक ख़ुद पर क़ाबू खो दिया।
टॉमी, यहाँ पर!
हे, मेरी तरफ़ देखो। मेरी तरफ़ देखो।
तुमने कमाल कर दिया।
यह यातना है।
यह कमबख़्त बहुत बुरी यातना है।
मैं हर रोज़ अपने परिवार से झूठ बोल रहा हूँ।
जब मैं उनके साथ होता हूँ, मुझे बस तुम्हारे साथ होने की इच्छा होती है।
अपनी बाक़ी की ज़िंदगी, हँ?
मुझे याद नहीं है मैंने वह मैसेज भेजा था।
सिर्फ़ एक लाइन?
यह पूछने की हिम्मत करूँ कि अब क्या?
हे।
भाड़ में जाओ
स्कॉट ट्युरो के उपन्यास पर आधारित
उप-शीर्षक अनुवादक : पुनीत कुसुम